**Fogalmi magyarázó geotermikus energia esetében kitöltendő adatlaphoz**

Az 54/2008. (III. 20.) Korm. rendelet szerint: „Geotermikus energia: A földkéreg belső hőenergiája, amely energetikai céllal hasznosítható. A geotermikus energia a legalább +30 °C hőmérsékletű folyékony vagy gázhalmazállapotú anyagok közvetítésével (geotermikus energiahordozók), ezek közvetlen földkéregből való kitermelésével vagy recirkuláltatásával nyert energia.”

**Alapfogalmak**

*Engedélyes:*A geotermikus energia kinyerését vízkitermeléssel végző engedélyes (cégjegyzék szerinti neve, székhelye/lakhelye, adószáma/adóazonosítója, cégjegyzék száma)

*Engedély:*A geotermikus energia hasznosítására jogosító vízjogi üzemeltetési engedély. (a határozatot kiadó hatóság megnevezése, a határozat száma, a határozat hatálya)

*Létesítmény:*A geotermikus energiát kinyerő létesítmény. (a kútlétesítmény megnevezése; a kút országos kataszteri száma; helyi elnevezése; közigazgatási helye (település, hrsz.); súlyponti koordinátái EOV-rendszerben.)

*A kitermelt felszín alatti víz (vagy cirkuláltatott folyadék mennyiségével súlyozott) éves átlaghőmérséklete a kútfejen és a geotermikus energiát hasznosító berendezés kimeneti pontján*(Celsius fokban):avisszasajtolás nélkül kitermelt víz súlyozott évesátlaghőmérséklete a kútfejen és a geotermikus energiát hasznosító berendezés kimeneti pontján.

*A kitermelt víz éves mennyisége (m3):*A tárgyévben visszasajtolás nélkül kitermelt víz összes térfogata.